CELEX: 62019TN0619
Language: hr
Date: 2019-09-17 00:00:00
Title: predmet T-619/19: Tužba podnesena 17. rujna 2019. – KF protiv SatCen-a

25.11.2019   
            
            
               HR
            
            
               Službeni list Europske unije
            
            
               C 399/73
            
         
      Tužba podnesena 17. rujna 2019. – KF protiv SatCen-a
      (predmet T-619/19)
      (2019/C 399/91)
      Jezik postupka: engleski
      
         Stranke
      
      
         Tužiteljica: KF (zastupnici: A. Kunst, odvjetnik, i N. Macaulay, barrister)
      
         Tuženik: Satelitski centar Europske unije
      
         Tužbeni zahtjev
      
      Tužiteljica od Općeg suda zahtijeva da:
      
                  —
               
               
                  poništi odluku direktora Satelitskog centra Europske unije (SatCen) od 3. srpnja 2019. za ponovno pokretanje administrativne istrage u odnosu na njezino ponašanje, o kojoj je tužiteljica bila obaviještena 8. srpnja 2019., i utvrdi da SatCen nije poštovao presudu Općeg suda od 25. listopada 2018. u predmetu KF/Satelitski centar Europske unije (predmet T-286/15, EU:T:2018:718), povrijedivši članak 266. UFEU-a;
               
            
                  —
               
               
                  poništi odluku direktora SatCen-a o odbijanju tužiteljičine upravne pritužbe direktoru SatCen-a od 2. kolovoza 2019. protiv odluke od 3. srpnja 2019., o kojoj je bila obaviještena 9. kolovoza 2019.;
               
            
                  —
               
               
                  naloži SatCen-u plaćanje potpune i odgovarajuće naknade štete koja proizlazi iz navedene presude u predmetu T-286/15 u odnosu na pretrpljenu imovinsku štetu;
               
            
                  —
               
               
                  naloži SatCen-u da tužiteljici naknadi imovinsku i neimovinsku štetu koju je pretrpjela kao posljedicu odluke o ponovnom pokretanju administrativne istrage, koja je privremeno ex aequo et bono procijenjena na 30 000 eura;
               
            
                  —
               
               
                  naloži SatCen-u plaćanje kamata zbog neopravdano zakašnjele isplate naknade štete u odnosu na neimovinsku štetu u iznosu od 10 000 eura kao što je određeno navedenom presudom u predmetu T-286/15;
               
            
                  —
               
               
                  proglasi članak 28. i Prilog X. Pravilniku o osoblju SatCen-a, radi jasnoće odredbe o žalbenom vijeću, neprimjenjivima u skladu s člankom 277. UFEU-a;
               
            
                  —
               
               
                  naloži SatCen-u plaćanje tužiteljičinih troškova zajedno s kamatom od 8 %.
               
            
         Tužbeni razlozi i glavni argumenti
      
      U prilog osnovanosti tužbe tužiteljica ističe dva tužbena razloga.
      
                  1.
               
               
                  Prvi tužbeni razlog, koji se temelji na institucionalnoj povredi sudskog postupka pred Sudom.
               
            
                  2.
               
               
                  Drugi tužbeni razlog, koji se temelji na povredi članka 266. UFEU-a te prava na dobru upravu i dužnost pažnje.